4. การประกอบธุรกิจของแต่ละสายผลิตภัณฑ์

ลักษณะผลิตภัณฑ์

1. เหล็กเส้น

ผลิตภัณฑ์นี้ประกอบด้วย เหล็กเส้นกลมและเหล็กข้ออ้อยที่มีเส้นผ่าศูนย์กลางขนาด 6-25 มม. และ
10-40 มม. ตามลำดับ เหล็กเส้นกลม ผลิตตามมาตรฐานผลิตภัณฑ์อุตสาหกรรม (มอก.) เลขที่
20-2543 ชั้นคุณภาพ SR 24 และเหล็กข้ออ้อยผลิตให้สอดคล้องกับมาตรฐานผลิตภัณฑ์อุตสาหกรรม
(มอก.) เลขที่ 24-25 2548 ชั้นคุณภาพ SD 30 SD 40 และ SD 50
เหล็กข้ออ้อยใช้ประโยชน์หลากหลายในอุตสาหกรรมก่อสร้าง เช่นคอนกรีตเสริมเหล็กในงานถนน
สะพาน เสาตอม่อ อาคาร บ้าน และ งานก่อสร้างทั่วไป เป็นต้น

ในปีที่ผ่านมา บริษัทได้พัฒนาผลิตภัณฑ์เหล็กเส้นข้ออ้อย
เพิ่มขึ้นมาอีกชนิดหนึ่งซึ่งมีคุณสมบัติสามารถต้านทานแรงสั่นสะเทือนแผ่นดินไหวภายใต้ชื่อ ทาทา
ทิสคอน เอส ซุปเปอร์ ดั๊กไทล์ ชั้นคุณภาพ SD 40 เส้นผ่าศูนย์กลางขนาด 10-40 มม.
ซึ่งมีคุณสมบัติตามมาตรฐานสากลเทียบเท่าเหล็กเส้นต้านทานแรงสั่นสะเทือนแผ่นดินไหวจากทั่วโลก
ซึ่งมั่นใจได้ว่าเมื่อมีแรงพลังงานเข้ามากระทำจากภายนอก เช่น แรงแผ่น ดินไหว ลมพายุ
หรือคลื่นกระแสน้ำที่รุนแรง
โครงสร้างอาคารในประเทศไทยจะได้รับความคุ้มครองและปลอดภัยมากขึ้น

2. เหล็กลวดคาร์บอนต่ำ

เหล็กลวดคาร์บอนต่ำชั้นคุณภาพ SWRM 6-22 SWRY11 และ SWRCH6A-22A
มีเส้นผ่าศูนย์กลางขนาด 5.5-16 มม. และ ผลิตตามมาตรฐานผลิตภัณฑ์อุตสาหกรรม (มอก.)
เลขที่ 348-2540 และมาตรฐาน JIS G3503 (1980) และ JIS G3507 (1991)
ตามลำดับเหล็กลวดนี้ใช้เป็นวัตถุดิบในงานก่อสร้างเช่น ลวดผูกเหล็ก ตะปู ลวดตาข่าย
ลวดชุบสังกะสี ลวดหนาม ลวดเชื่อม ลวดเบอร์ สกรูและน๊อต เป็นต้น

3. เหล็กลวดคาร์บอนสูง

เหล็กลวดชั้นคุณภาพ SWRH 27-82 มีเส้นผ่าศูนย์กลางขนาด 5.5 - 19 มม. และ
ผลิตตามมาตรฐานผลิตภัณฑ์อุตสาหกรรม (มอก.) เลขที่ 349-2548
เหล็กลวดชนิดนี้ใช้เป็นวัตถุดิบในการผลิตลวดที่ใช้ในงานคอนกรีตแรงดึงสูง (PC wires PC
strands) สปริงรับแรงกด สปริงรับ แรงยึด สปริงรับแรงบิด ลวดสลิง เป็นต้น

4. เหล็กรูปพรรณขนาดเล็ก

เหล็กรูปพรรณขนาดเล็กมีหลายลักษณะ เช่น เป็นมุมหรือเป็นราง
และผลิตให้สอดคล้องกับมาตรฐานผลิตภัณฑ์อุตสาหกรรม (มอก.) เลขที่ 1227-2539 ชั้นคุณภาพ
SM400-570 และ SS400-540 โดยใช้ประโยชน์หลากหลายในอุตสาหกรรมก่อสร้าง เช่น
ทำโครงหลังคา เสาไฟฟ้า และโครงป้ายโฆษณา เป็นต้น

5. เหล็กเพลา

เหล็กเพลาเป็นเหล็กเส้นกลม มีเส้นผ่าศูนย์กลางขนาด 19 - 40 มม.สำหรับชั้นคุณภาพ SS400
ผลิตตามมาตรฐานผลิตภัณฑ์อุตสาหกรรม JIS G3101 (1995) สำหรับการใช้งานทั่วไป และ
ชั้นคุณภาพ S10C-S50C ผลิตตามมาตรฐาน JIS G4051 (1979)
สำหรับการใช้งานพิเศษผลิตภัณฑ์เหล่านี้ใช้ในภาคยานยนต์และวิศวกรรมทั่วไป

6. เหล็กเส้น ตัด และ ดัด สำเร็จรูป

ผลิตภัณฑ์เหล็กตัดและดัดพับนี้ใช้ผลิตภัณฑ์เหล็กเส้นที่มีคุณภาพของบริษัทเป็นวัตถุดิบ
เพื่อตอบสนองความต้องการของลูกค้าเฉพาะแต่ละรายซึ่งช่วยในเรื่องการประหยัดเวลา แรงงาน
และลดต้นทุนการขนส่งนอกจากนั้น ลูกค้ายังสามารถประหยัดการใช้เหล็กได้
เนื่องจากไม่มีเศษเหลือจากการตัดพับเอง ที่บริเวณงานก่อสร้าง

ระบบมาตรฐานการบริหารงาน

บริษัทย่อยของ TSTH ทุกบริษัท ซึ่งประกอบด้วย SISC SCSC และ NTS
มีความมุ่งมั่นที่จะส่งเสริมระบบการบบบริหารงานสู่คุณภาพ และมาตรฐานในระดับสากลโดย SISC
และ SCSC ได้รับการรับรองมาตรฐาน ISO 9001:2008 และ NTS ได้รับการรับรองมาตรฐาน
ISO 9001:2000 (มาตรฐานสากลของระบบการบริหารงานคุณภาพ) นอกจากนี้
บริษัทยังตระหนักถึงความสำคัญของการดูแลสิ่งแวดล้อมและห้องปฏิบัติการให้เป็นไปอย่างมีประสิทธิภาพ
โดย SCSC ได้รับการรับรองมาตรฐาน ISO 14001:2004
(มาตรฐานสากลของระบบการจัดการสิ่งแวดล้อม) และ NTS ได้รับการรับรองมาตรฐาน ISO/IEC
17025:2005

(มาตรฐานข้อกำหนดทั่วไปว่าด้วยความสามารถของห้องปฏิบัติการทดสอบและสอบเทียบ)
ตลอดจนให้ความสำคัญต่อมาตรการความปลอดภัยของสภาพแวดล้อมในการทำงานเพื่อสุขอนามัยที่ดีของพนักงานทุกคน
โดยSISC และ SCSC ได้รับการรับรองมาตรฐาน TIS 18001:2542 และ OHSAS18001:2007
(มาตรฐานสากลสำหรับระบบบริหารงานอาชีวอนามัยและความปลอดภัย) นอกจากนี้
ฝ่ายการตลาดและการขายของบริษัท ได้รับการรับรองมาตรฐาน ISO 9001 : 2008

สิทธิประโยชน์ตามบัตรส่งเสริมการลงทุน

บริษัทจะใช้สิทธิประโยชน์สำหรับข้อยกเว้นทางภาษีที่ได้รับจากสำนักงานคณะกรรมการส่งเสริมการลงทุน
(BOI) ที่บริษัทย่อย มีอยู่ ณ วันที่ 31 มีนาคม 2556 ซึ่งสิทธิประโยชน์ดังกล่าว สามารถสรุปได้ดังนี้

+--------+----------+--------------------------------------------------+
|        | ปริม      | สิทธิประโยชน์ที่ได้รับ                                  |
|        | าณการผลิต |                                                  |
|        | (ตันต่อปี)  |                                                  |
+--------+----------+--------------------------------------------------+
| NTS    | 500,000  | -   ได้รับยกเว้นภาษีนิติบุคคลเป็นเวลา 8 ปี                |
|        |          |     ตั้งแต่ปีที่เริ่มดำเนินการ                            |
| ระยะที่  | 500,000  |                                                  |
| 2      |          |   (เมษายน ปี 2549 – เมษายน ปี 2557)                |
|        |          |                                                  |
| MBF*   |          | -   ผลขาดทุนที่เกิดขึ้นตั้งแต่ปีที่ 1 ถึงปีที่ 8                 |
|        |          |     สามารถนำมาหักกำไรที่ต้องเสียภาษี                   |
|        |          |                                                  |
|        |          |   ใน 5 ปีถัดไป                                     |
|        |          |                                                  |
|        |          | -   ได้รับยกเว้นภาษีเงินได้นิติบุคคลสำหรับกำไรสุทธิเป็นเวลา 8 |
|        |          |     ปี                                            |
|        |          |                                                  |
|        |          |   ตั้งแต่วันที่เริ่มมีรายได้ (พฤศจิกายน ปี 2552 – พฤศจิกายน ปี |
|        |          |   2560)                                          |
|        |          |                                                  |
|        |          | -   ผลขาดทุนที่เกิดขึ้นตั้งแต่ปีที่ 1 ถึงปีที่ 8                 |
|        |          |     สามารถนำมาหักกำไรที่ต้องเสียภาษี                   |
|        |          |                                                  |
|        |          |   ใน 5 ปีถัดไป                                     |
+--------+----------+--------------------------------------------------+

* Mini Blast Furnace Project หรือ โครงการเตาหลอมเหล็กขนาดเล็ก

การตลาดและภาวะการแข่งขัน

ตลาดภายในประเทศ

1. เหล็กเส้น

บริษัทจัดจำหน่ายผลิตภัณฑ์โดยดำเนินการผ่านเครือข่ายของผู้จำหน่ายสินค้าในกรุงเทพและปริมณฑล
และตามจังหวัดต่างๆ ทุกภูมิภาคของประเทศไทย ในส่วนของการขายตรงโดยฝ่ายขายของบริษัทนั้น
จะจำหน่ายผลิตภัณฑ์ให้ผู้รับเหมาและเจ้าของโครงการในเขตกรุงเทพและปริมณฑลโดยตรง
ในปีที่ผ่านมาบริษัทสามารถเพิ่มยอดขายผ่านตัวแทนในต่างจังหวัดได้มากขึ้นร้อยละ 77
เมื่อเทียบกับปีก่อนหน้า ดังนั้นจึงทำให้แบรนด์ TATA TISCON
มีความแข็งแกร่งมากขึ้นจนทำยอดขายได้มากที่สุดในประเทศไทย โดยมีส่วนแบ่งการตลาดอยู่ที่ร้อยละ
29 (เพิ่มขึ้นจากร้อยละ 25) การใช้แนวทางการขายแบ่งออกตามภาคต่างๆ
นั้นแตกต่างไปจากวิธีการที่คู่แข่งส่วนใหญ่ใช้
ซึ่งส่วนใหญ่จะเน้นที่การขายในเขตกรุงเทพและปริมณฑลมากกว่า ยอดขายในพื้นที่ต่างๆ
ดังกล่าวไม่มีความผันผวนมากนัก
และมักเป็นผลิตภัณฑ์ที่สร้างผลกำไรให้บริษัทสูงกว่าคู่แข่งในลำดับถัดไปมาก
ในส่วนของความพยายามที่จะปรับปรุงสัดส่วนของผลิตภัณฑ์ต่างๆ นั้น
บริษัทประสบความสำเร็จในการทำยอดขายผลิตภัณฑ์ใหม่เพิ่มขึ้นร้อยละ 13 ในปีบัญชี 2556
มากกว่าในปีบัญชี2555 นอกจากนี้ในปีที่ผ่านมาบริษัทยังพัฒนาผลิตภัณฑ์ใหม่เป็นเหล็กต้าน

แรงสะเทือนแผ่นดินไหวในชื่อ ทาทา ทิสคอน เอส ซุปเปอร์ดั๊กไทล์
โดยได้ทำการตลาดที่จังหวัดเชียงใหม่
ผลิตภัณฑ์ดังกล่าวเปิดตัวเป็นครั้งแรกในประเทศไทยเพื่อให้ลูกค้ามีทางเลือกใหม่ในการเสริมความมั่งคงแข็งแรงให้กับโครงสร้างของอาคารในเขตพื้นที่เสี่ยงต่อภัยจากแผ่นดินไหว
ผลิตภัณฑ์ใหม่นี้ได้รับการตอบรับเป็นอย่างดี
และกำลังอยู่ระหว่างที่จะขยายตลาดไปยังเขตพื้นที่อื่นที่มีความเสี่ยงจากแผ่นดินไหวเพิ่มเติมอีก

2. เหล็กลวด

LCWR เป็นเหล็กลวดที่บริษัทจัดจำหน่ายไปยังผู้ผลิตสินค้าสำเร็จรูปเช่น ตะปู รั้ว ตาข่าย
และลวดผูกเหล็ก เป็นต้น สำหรับเหล็กลวดพิเศษเช่น HCWR Y11 และ CHQ
จะถูกส่งให้กับผู้ผลิตลวดเหล็กแรงดึงสูงสำหรับงานคอนกรีตอัดแรง (PC wires และ PC
strands) ลวดเชื่อมในอุตสาหกรรม สลักภัณฑ์ขั้วไฟฟ้า ลวดเหล็กสำหรับลวดขอบยางรถยนต์(Tire
bead wires) และ ลวดเหล็กสำหรับงานขึ้นรูปสปริง
เป็นต้นซึ่งเป็นการขายไปยังลูกค้ากลุ่มผู้ผลิตโดยตรงเป็นหลัก

3. เหล็กรูปพรรณขนาดเล็ก

ปัจจุบันช่องทางการจัดจำหน่ายสำหรับผลิตภัณฑ์ประเภทนี้คือ
ผ่านทางตัวแทนจำหน่ายซึ่งจะกระจายสินค้าต่อไปยังผู้รับเหมาก่อสร้าง และผู้ผลิตแปรรูป

4. เหล็กเพลา

บริษัทจัดจำหน่ายให้กับผู้ผลิตยานยนต์ และภาควิศวกรรมทั่วไป รวมถึงผู้ผลิตเหล็กเพลาขาว

5. เหล็กเส้น ตัด และ ดัด สำเร็จรูป

เป็นบริการพิเศษที่ให้แก่ผู้รับเหมา โดยเหล็กที่ถูกดัดเป็นรูปทรงต่างๆ
ถูกส่งโดยตรงไปยังโครงการตามรายการสั่งตัดที่ได้รับจากลูกค้าเพื่อเป็นการลดความสูญเสียเหล็กเส้นที่เหลือเศษจากการ
ตัดและดัดที่หน้างานอีกทั้งยังเพิ่มประสิทธิภาพในการทำงานให้รวดเร็วยิ่งขึ้น และลดการใช้แรงงาน
ซึ่งเป็นปัญหาใหญ่สำหรับงานก่อสร้างในปัจจุบัน

นอกจากนี้ บริษัทยังมีแผนงานในการพัฒนาผลิตภัณฑ์ใหม่ๆให้เกิดขึ้นอย่างสม่ำเสมอ
โดยเฉพาะอย่างยิ่งสินค้าที่มีมูลค่าเพิ่มในกลุ่มเหล็กลวดพิเศษสำหรับงานอุตสาหกรรมยานยนต์
อาทิเช่น เหล็กลวด ER70S-6 สำหรับการใช้งานเป็นลวดเชื่อม CO2 wire เหล็กลวด SWRH77B
สำหรับงานสปริงโช้คอัพในรถจักรยานยนต์ (Shock Absorber) และเหล็กลวด 10B21 10B22
สำหรับงานน๊อต สกรู ในอุตสาหกรรมยานยนต์ และงานก่อสร้าง เป็นต้น

ตลาดส่งออก

บริษัทส่งออกทั้งเหล็กเส้นและเหล็กลวดไปยังประเทศเพื่อนบ้านในแถบประเทศอาเซียน เช่น ลาว
พม่า กัมพูชา เวียดนาม อินโดนีเซีย และ ฟิลิปปินส์
โดยผ่านทางเครือข่ายการกระจายสินค้าที่เป็นระบบ นอกจากนี้ บริษัทยังได้ส่งออกสินค้าเหล็กเส้น
ภายใต้เครื่องหมายการค้า TATA TISCON ไปประเทศอินเดีย โดยได้รับการสนับสนุน
จากเครือข่ายกระจายสินค้าของ ทาทาสตีล อินเดีย

สัดส่วนของช่องทางจัดจำหน่าย

สัดส่วนการจำหน่ายเหล็กผ่าน 3 ช่องทางการจัดจำหน่ายที่บริษัทมีในประเทศ
ปรากฎตามตารางข้างล่าง

+------------------+---------+---------+----------+----------+---------+
| ช่องทางจัดจำหน่าย   | %       |         |          |          |         |
|                  | ของกา   |         |          |          |         |
|                  | รจำหน่าย |         |          |          |         |
+------------------+---------+---------+----------+----------+---------+
|                  | ปี 2555  | ปี 2554  | ปี 2553   | ปี 2552   | ปี 2551  |
+------------------+---------+---------+----------+----------+---------+
| ขายตรง           | 46%     | 49%     | 48%      | 43%      | 43%     |
+------------------+---------+---------+----------+----------+---------+
| ตัวแ              | 13%     | 8%      | 8%       | 13%      | 15%     |
| ทนจำหน่ายส่วนภูมิภาค |         |         |          |          |         |
+------------------+---------+---------+----------+----------+---------+
|   ตัวแท           | 41%     | 43%     | 44%      | 44%      | 42%     |
| นจำหน่ายในกรุงเทพฯ |         |         |          |          |         |
|   และปริมณฑล      |         |         |          |          |         |
+------------------+---------+---------+----------+----------+---------+
| รวม              | 100     | 100     | 100      | 100      | 100     |
+------------------+---------+---------+----------+----------+---------+

ภาวะอุตสาหกรรมและการแข่งขัน

ภาวะการแข่งขัน

ตลาดภายในประเทศ

คู่แข่งของบริษัทสามารถแบ่งออกได้เป็น 2 ประเภทกล่าวคือ ผู้ผลิตที่มีเตาหลอมแบบไฟฟ้า (EAF)
และผู้ผลิตที่ไม่มีเตาหลอมไฟฟ้า (Non-EAF) ผู้ผลิตที่มีเตาหลอมแบบไฟฟ้า
จัดหาเศษเหล็กทั้งจากภายในประเทศและนำเข้าจากต่างประเทศเพื่อใช้เป็นวัตถุดิบในการผลิต
ผลิตภัณฑ์กึ่งสำเร็จรูปที่เรียกว่าเหล็กแท่งซึ่งจะถูกนำไปผลิตผลิตภัณฑ์สำเร็จรูปเช่น เหล็กเส้น
เหล็กลวด เหล็กรูปพรรณและเหล็กพิเศษต่อไป
ส่วนผู้ผลิตที่ไม่มีเตาหลอมไฟฟ้าใช้เหล็กแท่งซึ่งได้จากการซื้อมาในการผลิตผลิตภัณฑ์สำเร็จรูป

เมื่อพิจารณาถึงกำลังการผลิตโดยรวมของธุรกิจเหล็กทรงยาว
เห็นได้อย่างชัดว่าปริมาณการผลิตมีมากกว่าความต้องการของตลาดในประเทศ
เนื่องมาจากขอ้มูลที่ว่าผู้ผลิตเหล็กเส้นในตลาดมีมากจึงส่งผลให้เกิดการแข่งขันอย่างรุนแรงในภาคเหล็กเส้น
สำหรับเหล็กลวดในประเทศมีผู้ผลิต 3 ถึง 4 รายโดยเหล็กลวดคาร์บอนสูง
ถูกนำเข้าจากประเทศจีน ญี่ปุ่น และเกาหลี เป็นต้น นับตั้งแต่ปี 2554
มีปริมาณการนำเข้าสินค้าเหล็กลวดสูงขึ้นอย่างมีนัยสำคัญจากสาธารณรัฐประชาชนจีน ผลิตภัณฑ์ต่างๆ
ดังกล่าวเป็นประเภทที่ผู้นำเข้าสามารถประหยัดอากรนำเข้าได้ 5%
ในขณะที่ผู้ส่งออกในจีนก็สามารถขอคืนภาษีได้ 9%
ด้วยเหตุนี้จึงเป็นสาเหตุให้ผู้ใช้เหล็กเส้นในประเทศหันไปนำเข้าเป็นจำนวนมากจนส่งผลให้ผู้ผลิตในประเทศต้องมีการปิดหน่วยผลิตเหล็กลวดไปบางส่วนหรือปิดไปทั้งหมด
ประเทศอื่นๆ ในกลุ่มเอเชียตะวันออกเฉียงใต้ก็ประสบปัญหานี้เดียวกัน และรัฐบาลต่างๆ
ได้กำหนดมาตรการเพื่อป้องกันไม่ให้มีการนำเข้าในลักษณะดังกล่าว
ส่วนรัฐบาลไทยกำลังประเมินปัญหานี้และคาดว่าในปีนี้จะมีการออกมาตรการแก้ไขปัญหานี้ต่อไป

ผู้ผลิตเหล็กทรงยาวในอุตสาหกรรมเหล็กและกำลังการผลิต (ณ 31 มีนาคม 2556)

  (ตันต่อปี)

  ----------------------------- ---------------------- ------------------------- ------------ -------------
  บริษัท                          กำลังการผลิตเหล็กทรงยาว                                          กำลังการหลอม

                                เตาหลอมไฟฟ้า(EAF)       ไม่มีเตาหลอมไฟฟ้า(Non-EAF)   รวม          

  ทาทาสตีล(ประเทศไทย) (TSTH)     1,700,000              -                         1,700,000    1,500,000

  บางสะพานบาร์มิลล์ (BSBM)         -                      1,000,000                 1,000,000    -

  กรุงเทพผลิตเหล็ก(BSI)            750,000                -                         750,000      360,000

  โรงงานเหล็กกรุงเทพ (BISW)       500,000                -                         500,000      240,000

  ไทคูณเวิล์ดไวด์ (TYCN)            -                      500,000                   500,000      -

  บูรพาสตีล(BRP)/                                        550,000                   550,000      500,000
  มิลคอนสตีลอินดัสตรี(MCST)                                                                        

  เอ็ม เมททัล (M Metal)           800,000                -                         800,000      300,000

  บีเอ็นเอ็นเอสสตีลกรุ๊ป (BNNS)       240,000                -                         240,000      250,000

  ยูเนียนเมตัล (UMC)               200,000                -                         200,000      420,000

  สยามสตีลซินดิเคท (SSS)           200,000                -                         200,000      110,000

  ไทรอัมพ์สตีล(Triumph) / ไพศาลสตีล 120,000                -                         120,000      120,000

  ไทยสตีลบาร์ (GS)                120,000                -                         120,000      120,000

  น่ำเฮงสตีล (NHS)                300,000                -                         300,000      300,000

  ไทยสตีลโปรไฟล์ (TSC)            -                      320,000                   320,000      -

  เหล็กสยามยามาโตะ (SYS)         1,340,000              -                         1,340,000    1,400,000

  โนวาสตีล (NS)/โนวา.พี.เอ็ม.สตีล   -                      700,000                   700,000      -

  พระประแดงเชฟสตีล               -                      1,000,000                 1,000,000    -

  บีพี ไวร์ร็อด (BPWR)              -                      600,000                   600,000      -

  เกษมศักดิ์ เทรดดิ้ง                180,000                -                         180,000      100,000

  อื่นๆ                           -                      1,978,000                 1,978,000    132,000

  ผลผลิตรวม                      6,450,000              6,648,000                 13,098,000   5,852,000
  ----------------------------- ---------------------- ------------------------- ------------ -------------

ที่มา: สถาบันเหล็กและเหล็กกล้าแห่งประเทศไทย (ISIT)

ตลาดต่างประเทศ – การส่งออก

บริษัทมุ่งเน้นการส่งออกไปยังตลาดต่างประเทศในกลุ่มประเทศอาเซียน เช่น ลาว พม่า กัมพูชา
เวียดนาม อินโดนีเซีย และ ฟิลิปปินส์
รวมทั้งบริษัทยังมีการส่งสินค้าเหล็กเส้นไปยังประเทศอินเดียอีกด้วย
เพื่อให้ได้มาซึ่งรายรับสูงสุดทั้งนี้เนื่องมาจากการมีเครือข่ายการจัดจำหน่ายที่ดีและมีระบบ
จึงส่งผลให้เหล็กเส้นตรา TATA TISCON มีราคาขายที่ดี
และจากการที่บริษัทสร้างความต่อเนื่องในการทำธุรกิจ
จึงได้รับคำสั่งซื้อจากลูกค้าในอาเซียนอย่างสม่ำเสมอการแข่งขันส่วนใหญ่มาจากผู้ประกอบการในประเทศ
และจากประเทศจีน

ภาวะอุตสาหกรรม

ปี 2555 เป็นปีที่มีความท้าทายสำหรับอุตสาหกรรมเหล็กของโลก
โดยมีความต้องการใช้เหล็กเพิ่มขึ้นในอัตราที่น้อยลงมากอย่างเห็นได้ชัดอย่างต่อเนื่องนับตั้งแต่ปี
2552 ทั้งนี้เนื่องจากวิกฤตยูโรโซน ซึ่งส่งผลอยู่ตลอดปี 2555
และผลกระทบดังกล่าวทำให้ปริมาณการขายเหล็กลดลงและส่งผลต่อความผันผวนของราคาในช่วงต้นปี
ผู้ผลิตทั่วโลกยังคงเผชิญกับสภาพที่มีการเติบโตของอุปทานมากกว่าอุปสงค์
ทำให้มีการใช้พลังการผลิตในอัตราเฉลี่ยอยู่ที่ประมาณต่ำกว่าร้อยละ 80
การที่เหล็กราคาต่ำลงและมีการชะลอตัวของอุปสงค์ยังเกิดจากการที่จีนทุ่มเหล็กในตลาดโลกในปี
2555 แต่ปริมาณการใช้เหล็กในจีน ซึ่งเป็นผู้ผลิตและผู้บริโภครายใหญ่ที่สุดของโลก
คาดว่าจะเติบโตขึ้นราวร้อยละ3.5 ในปี 2556 ต่อเนื่องจากการเติบโตขึ้นร้อยละ 1.9 ในปี 2555
อย่างไรก็ตามคาดว่าอุปสงค์ในสหภาพยุโรปจะไม่ดีขึ้นมากนักในปี 2556
แม้ว่าจะเห็นได้ว่ามีปริมาณการเก็บสต็อคเพิ่มขึ้นบ้างเล็กน้อยบ้างแล้วในช่วงต้นปีนี้ในภูมิภาคเอเชียอาคเนย์ความต้องการใช้เหล็กฟื้นตัวขึ้นอย่างรวดเร็วในปี2555
และมีอัตราการเติบโตที่แข็งแกร่งอยู่ที่ร้อยละ 7.6 มากกว่าในปี 2554 ซึ่งนำโดยประเทศไทย
อินโดนีเซีย และมาเลเซีย และยังเป็นที่คาดกันว่าภูมิภาคนี้จะเติบโตเช่นเดียวกันต่อไปอีกในปี 2556
มากกว่าปี 2555
อย่างไรก็ดีการใช้กำลังการผลิตยังคงเป็นปัญหาที่น่ากังวลของผู้ผลิตเหล็กในภูมิภาคนี้
ซึ่งประสบปัญหาจากการนำเข้าเหล็กราคาต่ำจากประเทศจีน
บรรดากลุ่มผู้ผลิตในเอเชียอาคเนย์ได้นำเสนอปัญหาต่อรัฐบาลของตนเพื่อขอให้ช่วยแก้ไขปัญหาของผู้ผลิตในประเทศโดยการกำหนดให้มีการสอบสวนว่ามีการทุ่มตลาดในการนำเข้าเหล็กดังกล่าวหรือไม่

สำหรับเศรษฐกิจของประเทศไทยในปี 2555
ฟื้นตัวอย่างแข็งแกร่งหลังจากผ่านเหตุการณ์น้ำท่วมใหญ่ในช่วงปลายปี 2554
ทำให้อัตราการเติบโตอยู่ที่ร้อยละ 6.4 เมื่อเทียบกับปีก่อน
ซึ่งส่งผลทำให้อุปสงค์ในการใช้เหล็กเติบโตมากขึ้นอยู่ที่ร้อยละ 12
โดยมีการบริโภคเหล็กสูงขึ้นไปแตะระดับ 16.6 ล้านตันในปี 2555
ซึ่งผลักดันโดยภาคการก่อสร้างและภาคอุตสาหกรรมยานยนต์อย่างไรก็ตาม
เนื่องจากการเพิ่มสูงขึ้นของการนำเข้าเหล็กได้ทำให้เกิดแรงกดดันต่อการใช้กำลังการผลิตของบรรดาผู้ผลิตเหล็กในประเทศ
ซึ่งจะเห็นได้จากตารางด้านล่าง

การบริโภคเหล็กทรงยาวภายในประเทศระหว่างปี 2553 – 2555

  ---------------------- ---------------------------- -------------------
  ปี                      ผลิตภัณฑ์เหล็กทรงยาว(ล้านตัน)      อัตราเติบโต (%)

  2555                   5.35                         12.0

  2554                   4.76                         3.0

  2553                   4.62                         11.5
  ---------------------- ---------------------------- -------------------

ที่มา: สถาบันเหล็กและเหล็กกล้าแห่งประเทศไทย

แนวโน้มของอุตสาหกรรมในปี 2556-2557

ในปี 2556 อัตราผลิตภัณฑ์มวลรวมของประเทศไทยยังคงมีแนวโน้มเติบโตต่อไปอีก
โดยคาดว่าจะอยู่ที่อัตราร้อยละ 5 ถึง 5.5
การเติบโตดังกล่าวมีสาเหตุจากการเติบโตในโครงการก่อสร้างโครงสร้างพื้นฐานต่างๆ
และในอุตสาหกรรมยานยนต์ซึ่งทำให้ประเทศไทยกลายเป็นหนึ่งใน 10
ผู้ผลิตรถยนต์รายใหญ่ที่สุดของโลก
การที่ประเทศไทยสามารถรักษาระดับเงินเฟ้อให้อยู่ในระดับต่ำและรักษาเสถียรภาพของอัตราดอกเบี้ยไว้ได้ส่งผลให้มีการหลั่งไหลเข้ามาของการลงทุนโดยตรงจากต่างประเทศเข้ามาในประเทศไทย
การส่งออกยังคงทำให้ประเทศไทยได้รับเงินตราต่างประเทศจำนวนมาก
แต่ยังมีข้อที่น่ากังวลอยู่บ้างจากค่าเงินบาทที่แข็งขึ้น
ผลที่ตามมาก็คือการคาดการว่าการบริโภคเหล็กภายในประเทศน่าจะสูงมากกว่า 17 ล้านตันในปี
2556 ซึ่งเพิ่มขึ้นราวร้อยละ 6 เมื่อเทียบกับปี 2555 ในส่วนของผลิตภัณฑ์เหล็กทรงยาว
คาดว่าการบริโภคจะเติบโตขึ้นกว่า 5.7 ล้านตัน ซึ่งเท่ากับเป็นการเติบโตราวร้อยละ6
มากกว่าปีที่ผ่านมาก
แต่การนำเข้าเหล็กที่เพิ่มขึ้นจากประเทศจีนยังคงเป็นปัญหาที่สำคัญที่สุดเนื่องจากการนำเข้าดังกล่าวสร้างแรงกดดันต่อปริมาณและราคาเหล็กของผู้ผลิตในประเทศ

การจัดหาผลิตภัณฑ์

ที่ตั้งโรงงาน

บมจ. เอ็น.ที.เอส. สตีลกรุ๊ป (NTS)

เลขที่ 351 หมู่ที่ 6 ทางหลวงหมายเลข 331 นิคมอุตสาหกรรมเหมราช ตำบลบ่อวิน
อำเภอศรีราชา จังหวัดชลบุรี

บจก. เหล็กสยาม (2001) (SISC)

เลขที่ 49 หมู่ที่ 11 ตำบลบางโขมด อำเภอบ้านหมอ จังหวัดสระบุรี

บจก. เหล็กก่อสร้างสยาม (SCSC)

แปลงที่ ไอ-23 นิคมอุตสาหกรรมมาบตาพุด อำเภอเมือง จังหวัดระยอง

การจัดหาผลิตภัณฑ์

หน่วยงานจัดหา ทาทา สตีล (ประเทศไทย) รับผิดชอบในการจัดหาเศษเหล็กและเหล็กแท่ง,
วัตถุดิบ, วัสดุเพื่อใช้ในการซ่อมบำรุงรักษาเครื่องจักร, วัสดุใช้ในการผลิต, งานบริการ,
งานขนส่งและงานพิธีการนำเข้าสินค้าจากต่างประเทศ
ซึ่งดำเนินงานด้วยทีมงานมืออาชีพจำนวนประมาณ 50 คนประจำอยู่ที่สำนักงานใหญ่
และกระจายอยู่ในอีก 3 โรงงาน ได้แก่ โรงงานสระบุรี (เหล็กสยาม (2001) , โรงงานระยอง
(เหล็กก่อสร้างสยาม) และโรงงานชลบุรี (เอ็น ที เอส สตีลกรุ๊ป)

เพื่อให้การดำเนินงานสอดคล้องกับกลยุทธ์การจัดหาของกลุ่มบริษัททาทา สตีล
หน่วยงานจัดหาได้มีการปรับปรุงโครงสร้างการจัดหาของทุกบริษัทในกลุ่ม
โดยมุ่งเน้นปรับปรุงกระบวนการจัดหาอย่างต่อเนื่อง เช่น
การใช้กลยุทธ์การจัดหาตามประเภทสินค้า, การเพิ่มจำนวนการทำสัญญาจัดหาเชิงกลยุทธ์
การใช้ระบบจัดการความสัมพันธ์กับคู่ค้าให้เหมาะสมกับคู่ค้าและประเภทสินค้า
และการสั่งซื้อสินค้าที่มีการสั่งซื้ออยู่สม่ำเสมอเป็นประจำ
โดยระบบจัดหาอัตโนมัติเพื่อลดค่าใช้จ่ายและเวลาในการจัดหา
ซึ่งกระบวนการดังกล่าวนี้เป็นผลสืบเนื่องจากการที่บริษัท ทาทา สตีล (ประเทศไทย)
มีการพัฒนาบุคลากร กระบวนการ วิธีการเทคนิค ตลอดระยะเวลาสองปีที่ผ่านมา
และเพื่อให้การดำเนินเป็นไปอย่างราบรื่นและต่อเนื่องบริษัทฯได้จัดให้มีบุคคลากรจาก ทาทาสตีล
ยุโรป มาประจำที่ประเทศไทยอีกด้วย นอกจากนี้กลุ่มบริษัททาทา สตีล
ได้ตระหนักถึงบทบาทความสำคัญของการจัดหาเศษเหล็กที่มีส่วนสำคัญกระทบต่อกำไรของธุรกิจของการผลิตสำหรับภูมิภาคเอเชียตะวันออกเฉียงใต้จึงได้กำหนดให้
Lead Buyer ที่ดูแลเศษเหล็กของบริษัทในกลุ่มมาประจำที่ประเทศไทย
เพื่อให้คำแนะนำและวางกลยุทธ์ในการจัดหาเศษเหล็กให้กับทีมจัดหาที่สิงคโปร์ ประเทศไทย
และยุโรป

บริษัท ทาทา สตีล (ประเทศไทย) ปฏิบัติตามจรรยาบรรณในการดำเนินธุรกิจ(TCOC)
อย่างเคร่งครัด
และมุ่งเน้นการทำงานให้เป็นมาตรฐานเดียวกันของการจัดหาทั่วทั้งกลุ่มบริษัททาทาสตีล ดังนี้

• สร้างความเชื่อมั่นในความเป็นเอกภาพที่ปรากฎต่อธุรกิจ

• มอบคุณค่าและนวัตกรรมที่สูงสุดต่อสัมพันธภาพของคู่ค้าและผู้ใช้บริการ

• ยึดมั่นต่อพันธสัญญาที่ทำให้ผู้มีส่วนได้ส่วนเสียทุกคนได้รับการปฏิบัติอย่างเท่าเทียมและเหมาะสม

• ปรับปรุงระบบการทำงานร่วมกับผู้ใช้งานให้เป็นในทิศทางเดียวกันเพื่อการพัฒนากลยุทธ์การจัดหา

• ปฏิบัติงานด้วยมาตรฐานที่สอดคล้องกันทั้งหน่วยงานจัดหาในแต่ละประเทศ

• สนับสนุนให้การทำงานสอดคล้องกันทั้งกลุ่มบริษัททาทาสตีล

• รักษามาตรฐานสูงสุดของจริยธรรม ความโปร่งใส และจรรยาบรรณในการดำเนินธุรกิจ

หน่วยงานจัดหา บริษัท ทาทา สตีล (ประเทศไทย)
ได้จัดระบบการทำงานโดยการแบ่งหน่วยงานตามประเภทสินค้า และหมวดหมู่ในการใช้จ่าย ออกเป็น
5 หน่วยงานต่างๆ ดังต่อไปนี้

1. การจัดหาเศษเหล็ก

ค่าใช้จ่ายหลักมากกว่า 80% ของค่าใช้จ่ายทั้งหมดมาจากการจัดหาเศษเหล็ก
โดยแบ่งเป็นหมวดย่อยๆ ดังนี้ คือ เศษเหล็กในประเทศ เศษเหล็กต่างประเทศ
และเหล็กแท่งในเกรดต่างๆ ทั้งนี้กลยุทธ์พื้นฐานคือการจัดหาเศษเหล็กภายในประเทศให้ได้มากที่สุด
ส่วนที่ขาดจะนำเข้าเศษเหล็กจากต่างประเทศ
โดยประสานงานอย่างใกล้ชิดกับหน่วยงานจัดหาในแต่ละประเทศของกลุ่มบริษัท ทั้งนี้
ได้แบ่งตลาดเศษเหล็กในประเทศแยกตามกลุ่มของผู้ขายเศษเหล็ก
และตามประเภทของเศษเหล็กและทีมจัดหาเศษเหล็กได้พัฒนาและเลือกใช้กลยุทธ์ให้เหมาะสมกับผู้ขายแต่ละราย
และประเภทของเศษเหล็ก
โดยมีเป้าหมายของกลุ่มเพื่อให้เกิดมูลค่าประโยชน์ที่ได้รับจากการใช้งานสูงสุดในแต่ละโรงงาน

2. การจัดหาวัตถุดิบ, โลจิสติกส์ และการบริการ

ทีมจัดหาวัตถุดิบรับผิดชอบการจัดหาเฟอร์โร อัลลอยด์, วัสดุทนไฟ
และวัสดุปรุงแต่งที่ใช้ในกระบวนการหลอมเหล็กด้วยเตาไฟฟ้า (EAF)
โดยดำเนินงานจัดหาภายใต้ความร่วมมือกันอย่างใกล้ชิดระหว่าง ฝ่ายจัดหาของบริษัท ทาทา สตีล
(ประเทศไทย) กับหน่วยงานจัดหาของบริษัทในกลุ่มทาทาสตีลที่ อินเดีย สิงคโปร์ อังกฤษ และ
เนเธอร์แลนด์
โดยเป้าหมายหลักคือการหาแหล่งวัตถุดิบที่ดีเหมาะสมกับมูลค่าและราคาที่เหมาะสมในการผลิตของบริษัท
ทาทา สตีล (ประเทศไทย) งานโลจิสติกส์
และงานบริการที่เกี่ยวข้องกับการนำเข้าสินค้ามีการประสานงานและทำงานอย่างใกล้ชิดระหว่างหน่วยงานจัดหาโลจิสติกส์และบริษัทในกลุ่มทาทาสตีล
เป้าหมายหลักคือการจัดการขั้นตอนกระบวนการขนส่งตามแต่ละวิธีที่จะทำให้สินค้าขนส่งได้ตรงตามเวลาที่ต้องการ
ปลอดภัย ด้วยต้นทุนที่เหมาะสม
การประสานกับนโยบายของบริษัทถือเป็นสิ่งสำคัญที่จะทำให้เกิดเป้าหมายสูงสุดในการกำจัดความเสียหายต่างๆ
ที่จะเกิดขึ้นกับชีวิตและทรัพย์สินของทุกคน

3. การจัดหาวัสดุเพื่อการซ่อมแซม บำรุงรักษาการผลิต

จัดหาวัสดุเพื่อการซ่อมแซม บำรุงรักษาเครื่องจักร เช่น ตลับลูกปืน, อุปกรณ์ไฟฟ้า,
ระบบไฮดรอลิค, ระบบบำบัดน้ำเสีย, เครื่องกรอง, สายพานลำเลียง และอื่นๆ
วัสดุที่ใช้ในการผลิต เช่น แท่งถ่านอิเลคโทรด, ก๊าซที่ใช้ในอุตสาหกรรม, น้ำมันเชื้อเพลิง,
ลูกกลิ้งสำหรับรีดเหล็ก สินค้า
ในหมวดเหล่านี้จะอยู่ภายใต้การดำเนินงานอย่างใกล้ชิดระหว่างวิศวกรโรงงานและทีมจัดหา

4. กระบวนการจัดหาที่โรงงาน

เนื่องจากมีกิจกรรมงานบริการ และงานจัดหาที่เกิดขึ้นเป็นประจำในแต่ละวันที่โรงงานทั้ง 3 แห่ง
บริษัท ทาทา สตีล (ประเทศไทย)
จึงได้มอบหมายให้หน่วยงานจัดหาของแต่ละโรงงานเป็นผู้ให้บริการ กับผู้ใช้งานภายในโรงงาน
เพื่อเป็นการอำนวยความสะดวก เพิ่มความคล่องตัวและความยืดหยุ่นในกระบวนการจัดหา
โดยจัดให้มีเจ้าหน้าที่ประจำอยู่ที่โรงงานทำงานร่วมกันอย่างใกล้ชิด
เพื่อให้มั่นใจว่าผู้รับบริการจะได้รับการบริการอย่างเต็มที่เกินต่อความคาดหวัง

5. การพัฒนาและสนับสนุนงานจัดหา

หน่วยงานจัดหา บริษัท ทาทา สตีล (ประเทศไทย)
ได้รับนโยบายให้ดำเนินการจัดหาภายใต้รูปแบบการดำเนินการจัดหา
ซึ่งได้มีการพัฒนากรอบการทำงาน เป็นแนวทางเดียวกันทั้งกลุ่มบริษัททาทาสตีล

กำลังการผลิตและนโยบาย

รายละเอียดนโยบายและกำลังการผลิตของแต่ละบริษัทย่อย

+------------------------------+----------+--------+--------+--------+
|                              | NTS      | SISC   | SCSC   |   รวม  |
+------------------------------+----------+--------+--------+--------+
| กำลังผลิต (ตันต่อปี)              |          |        |        |        |
+------------------------------+----------+--------+--------+--------+
| - เหล็กเส้น                    | 400,000  | -      | 5      | 9      |
|                              |          |        | 00,000 | 00,000 |
+------------------------------+----------+--------+--------+--------+
| - เหล็กลวด                    | 400,000  | 2      | -      | 6      |
|                              |          | 30,000 |        | 30,000 |
+------------------------------+----------+--------+--------+--------+
| - เหล็กรูปพรรณ                 | -        | 1      | -      | 1      |
|                              |          | 70,000 |        | 70,000 |
+------------------------------+----------+--------+--------+--------+
| กำลังผลิตรวม                   | 800,000  | 4      | 5      | 1,7    |
|                              |          | 00,000 | 00,000 | 00,000 |
+------------------------------+----------+--------+--------+--------+

ที่มา: บมจ.ทาทา สตีล (ประเทศไทย)

ณ วันที่ 31 มีนาคม 2556
มีอัตราการใช้ประโยชน์ของกำลังการผลิตจากจำนวนผลิตภัณฑ์สำเร็จรูปรวม 1,166,926 ตัน
คิดเป็น 68.64%

กระบวนการผลิตและเทคโนโลยีการผลิต

  แผนภูมิแสดงกระบวนการผลิตเหล็กเส้น เหล็กลวด และผลิตภัณฑ์เหล็กอื่นๆของบริษัท

+-------------------------------+--------------------------------------+
| 1.  เตรีย                      |                                      |
| มเศษเหล็กเพื่อหลอมโดยคำนึงถึงขนาดแ |                                      |
| ละคุณภาพให้เหมาะสมกับเตาหลอมไฟฟ้า |                                      |
+-------------------------------+--------------------------------------+
|                               |                                      |
+-------------------------------+--------------------------------------+
| 2.  ห                         |                                      |
| ลอมเศษเหล็กให้เป็นเหล็กเหลวที่อุณหภูมิ |                                      |
|     1,650° เซ็นติเกรด           |                                      |
+-------------------------------+--------------------------------------+
|                               |                                      |
+-------------------------------+--------------------------------------+
| 3. ผสมสารเพิ่มอื่นๆ               |                                      |
| รวมทั้งแมงกานีสและคาร์บอน         |                                      |
+-------------------------------+--------------------------------------+
|                               |                                      |
+-------------------------------+--------------------------------------+
| 4. กระบวนการหล่อเหล็กแท่ง        |                                      |
|                               |                                      |
| (เหล็กแท่งบางส่วนจะถูกเก็บไว้       |                                      |
| และบางส่วนจะส่งเข้าสู่กระ          |                                      |
| บวนการรีดต่อเพื่อช่วยประหยัดพลังงาน) |                                      |
+-------------------------------+--------------------------------------+
|                               |                                      |
+-------------------------------+--------------------------------------+
|                               | การเก็บรักษา                           |
+-------------------------------+--------------------------------------+
|                               |                                      |
+-------------------------------+--------------------------------------+
| 5.  นำเหล็กแท่งไปทำให้ร้อนที่อุณหภูมิ  |                                      |
|     1,200°                    |                                      |
|     เซ็นติเกร                   |                                      |
| ดและรีดด้วยเครื่องรีดเพื่อผลิตเหล็กเส้น |                                      |
|     เหล็กลวด                   |                                      |
|     แ                         |                                      |
| ละผลิตภัณฑ์เหล็กอื่นๆตามขนาดที่ต้องการ |                                      |
+-------------------------------+--------------------------------------+
|                               |                                      |
+-------------------------------+--------------------------------------+
| 6.กระบวนการทำให้เย็นเพื่อจัดเก็บ    |                                      |
+-------------------------------+--------------------------------------+

กระบวนการผลิตโดยเตาหลอมไฟฟ้า Electric Arc Furnace (EAF)

1. เศษเหล็ก

เตรียมเศษเหล็กเพื่อหลอมโดยคำนึงถึงขนาดและคุณภาพให้เหมาะสมกับเตาหลอมไฟฟ้า

2. การผลิตเหล็กด้วยไฟฟ้า

เตรียมขั้วต่อไฟฟ้าสำหรับเตาหลอมไฟฟ้าและจ่ายกระแสไฟฟ้าแรงดันสูงเพื่อหลอมเศษเหล็กให้กลายเป็นเหล็กเหลวที่อุณหภูมิ
1,650° เซ็นติเกรดเป็นระยะเวลาประมาณ 45-60 นาทีสำหรับการหลอมแต่ละครั้ง

3.  กระบวนการแยกโลหะออกจากแร่

-   เตรียมเหล็กเหลวจากขั้นตอนที่ 2 และปล่อยลงในเตาแยกโลหะ(ladle furnace) ด้วยวิธี
    Eccentric Bottom Tapping เพื่อทำให้เหล็กเหลวมีความบริสุทธิ์มากขึ้น

-   ขั้นตอนที่ (2) และ (3) จะถูกควบคุมด้วยระบบคอมพิวเตอร์

-   ผสมสารเพิ่มอื่นๆเพื่อให้ได้คุณภาพตามต้องการ

4. กระบวนการหล่อแบบต่อเนื่อง

นำเหล็กเหลวจากขั้นตอนที่ 3 มาผ่านกระบวนการหล่อแบบต่อเนื่องเพื่อผลิตเหล็กแท่งขนาด
130-150 มม. โดยควบคุมอุณหภูมิของระบบน้ำเย็น
เหล็กแท่งส่วนหนึ่งจะถูกนำไปเก็บไว้และส่วนหนึ่งจะถูกส่งผ่านไปยังกระบวนการรีดเพื่อเป็นการประหยัดพลังงาน

5. กระบวนการรีด

นำเหล็กแท่งมาทำให้ร้อนที่อุณหภูมิ 1,200°
เซ็นติเกรดและนำไปผ่านกระบวนการรีดด้วยเครื่องรีดเพื่อลดขนาดและรูปร่างลง
กระบวนการนี้สามารถผลิตผลิตภัณฑ์ได้ 3 รูปแบบ ได้แก่

วิธีที่ 1: รีดเป็นเหล็กเส้นกลมและเหล็กเส้นข้ออ้อย

วิธีที่ 2: รีดเป็นเหล็กลวด

วิธีที่ 3: รีดเป็นเหล็กรูปพรรณขนาดเล็กและเหล็กเส้น

6. กระบวนการบรรจุ

-   เหล็กเส้นและเหล็กรูปพรรณขนาดเล็ก

นำเหล็กเส้นและเหล็กรูปพรรณขนาดเล็กมาทิ้งไว้ให้เย็นลงเพื่อง่ายต่อการตัดให้ได้ตามขนาดที่ต้องการเพื่อบรรจุและจัดส่งออก

-   เหล็กลวด

นำเหล็กลวดมามัด ชั่งน้ำหนัก และติดป้ายเพื่อการเก็บและจัดส่ง

ผลกระทบต่อสิ่งแวดล้อม

บริษัทได้กำหนดเป็นนโยบายแก่บริษัทย่อยในการบำรุงรักษาเครื่องจักรและอุปกรณ์ให้อยู่ในสภาพที่ดีเพื่อช่วยรักษาสิ่งแวดล้อม
เครื่องจักรและอุปกรณ์ที่ชำรุดบกพร่องจะต้องได้รับการดูแลซ่อมแซมทันที นอกจากนั้น
บริษัทยังได้จ้างบริษัทที่ปรึกษาด้านสิ่งแวดล้อมเพื่อดูแลการทดสอบคุณภาพของอากาศและน้ำอยู่เสมอเพื่อให้เป็นไปตามกฎเกณฑ์ที่กำหนดโดยกฎหมายและระเบียบต่างๆ

ผลการทดสอบด้านสิ่งแวดล้อม(เกี่ยวกับอากาศและน้ำ)ของบริษัท NTS SISC และ SCSC
เป็นไปตามหลักเกณฑ์ที่กำหนดโดยกฎหมายและระเบียบต่างๆ
ในปัจจุบันบริษัทไม่มีข้อพิพาททางกฎหมายหรือถูกฟ้องร้องด้วยเรื่องใดๆเกี่ยวกับปัญหาด้านสิ่งแวดล้อม

งานที่ยังไม่ได้ส่งมอบ

ไม่มีงานที่เกี่ยวข้องกับโครงการ หรือการจัดซื้อที่มีมูลค่าสูงและการขายที่รอการส่งมอบ